Ijeoma Grace Agu ‘yar wasan kwaikwayo ce daga Najeriya. Ta samu karramawa ta musamman dan takarar mata a bikin ba da lambar yabo ta 12 na African Movie Academy Awards. Ta kuma lashe kyautar mafi alkawarin yar wasan kwaikwayo a kyautar 2014 Best of Nollywood Awards. A cikin shekara ta 2007, ta fara bayyana a cikin silsilar Talebijin wato Eldorado. Ta kuma kasance wani ɓangare na rukunin al'adu a wasannin gasar Olympic na 2012 da akayi a Londan. Agu ita ce ta farko a cikin yaranta biyar. A cewar wani rahoto a Pulse Nigeria, ta tashi ne a garin Benin da kuma jihar Legas. Ta yi digirinta na farko a Biochemistry daga jami'ar Nnamdi Azikiwe a 2007. Tana da aure da diya. Ta bayyana cewa mahaifinta shine wanda ya bata kwarin gwiwar yin aikin fim da takeyi. A cewar Agu, aikinta na wasan kwaikwayo ya fara ne a kasar Benin lokacin tana da shekara 14. Da take magana da jaridar The Nation (Nigeria) game da luwadi a Nollywood, Agu ta bayyana aikin a matsayin laifi a bisa dalilan addini kuma bata tunanin cewa haramta ta zai keta hakkin dan adam.